钦定古今图书集成/明伦汇编/家范典/第076卷 > 袁氏世范 > 《祭叔父给事文》黄庭坚
## 钦定古今图书集成/明伦汇编/家范典/第076卷 > 袁氏世范 > 《祭叔父给事文》黄庭坚

呜呼叔父，忠信足以感欺匿，和裕足以谐怨争。行不
祈报之施为，不近名之清，孝弟达于草木，勤劳载于
朝廷。谓当朝夕三事，光辉九族，白首庇民，百僚是戒。
黄扉青琐，曾不期月，如何昊天，歼夺斯亟。呜呼哀哉！
在昔叔父，典狱宜春，牧民会昌，恐一不清，视之如伤。
司农讨论，御之补察，持节赈饥，鳏寡。受职六年，在晋，
“民可即戎。教之信义，不夺农功。元祐考绩，民兵蠹政。
监观四方，维晋不病。使君夺印，以谢逋逃。维叔父留
才节，民曹是将。使节，并护并蜀。食茶乘马，夷夏各足。
入佐衮司，与闻和羹。起居柱下，日著清明。人谓叔父，
宜在帝侧。山龙黼黻，润色衮职。二圣材之，俾承密旨。
有冤沉狱，无根。受诋叔父，拜章极谢。‘罔功。亦忧兵革，
遂到关中。日月照临，白珪无考。来给事中，方将未老。
阴德在民，民功在邦。善士弹冠，岂惟我宗。呜呼何负
于神祇。忽遽陨倾。越在襄荆，闻讣颠踣。荼蓼熏心，无
泪绩哭。今我不天，又失叔父。彼苍者何，忍此穷露。兄
弟之子犹子，然有是言。叔父拊我，我乃信然。平生拜
至，教诲笑色。今哭归’”船。断旌台木，几筵在堂，不闻金
玉之音。酌酒不觞，落涕陨心。呜呼哀哉！